Det er som sagt nemt at anvende tørshampoo, og det kan derfor være meget fristende at ty til spraydåsen i den travle hverdag som langt de fleste af os har. Det kan absolut også være en god løsningen en gang i mellem, da nutidens tørshampooer også har en række gode egenskaber, hvoraf en af de bedste naturligvis er, at den frisker håret op og fjerner overskydende fedt og snavs i et snuptag.
Dertil kommer at den tilfører håret volumen –let og enkelt. Men det skal bruges med måde. For det kan slide unødigt på håret, hvis man udelukkende anvender tørshampoo frem for vand og sæbe. Så sørg for at give dig tid til at vaske dit hår på den gode, gammeldags facon, hvis du fortsat vil have et sundt og flot hår. Og suppler så med tørshampoo på de dage, hvor du af den ene eller den anden grund ikke kan nå andet, eller måske lige ønsker at style håret lidt ekstra.